**Előterjesztés**

**Szombathely Megyei Jogú Város Közgyűlése Kulturális és Sport Bizottsága**

**2012. szeptember 4-i rendkívüli ülésére**

**JAVASLAT**

**A sport területén beérkezett támogatási kérelmek elbírálására**

Működési támogatási kérelem:

A Horváth Teke Klub vezetője azzal a kéréssel fordult a Bizottsághoz, hogy az Egyesület 2012. évi működését a Bizottság 4.400.000 Ft-tal támogassa. Az Egyesület a Bizottság által 2012. március hónapban kiírt működési támogatási pályázatra nem nyújtott be támogatási kérelmet.

Rendezvénytámogatási kérelmek:

* Kalmár Attila a Pannonsportszer Szervező és Marketing Kft. ügyvezető igazgatója azzal a kéréssel fordult a Bizottsághoz, hogy a 2012. augusztus 15. napján megrendezésre került „Olimpikonok köszöntője” elnevezésű rendezvényt a Bizottság 1.270.000 Ft-tal támogassa. A rendezvény összköltsége meghaladta a 2.600.000 Ft-ot, emiatt a Kft. szponzori forrásai nem voltak elegendőek a költségek fedezésére.
* A Szombathelyi Koronglövő SE azzal a kéréssel fordult a Bizottsághoz, hogy a Bizottság a 2012. augusztus 25-26. között megrendezésre került Olimpiai Skeet Országos Bajnokság költségeihez 250.000 Ft-tal járuljon hozzá.
* A Szombathelyi Sportközpont és Sportiskola Nonprofit Kft. Korcsolya Szakosztályának vezetője kéri a Bizottságot, hogy a Bizottság a Szakosztály versenyzőinek a 2012. július 23-28. között megrendezésre került Kadett – Junior - Felnőtt Gyorsasági Görkorcsolya EB-n való részvételét 135.000 Ft-tal támogassa.
* A Horváth Teke Klub azzal a kéréssel fordult a Bizottsághoz, hogy a 2012. november 15. és december 29. között megrendezésre kerülő Advent Kupa teke versenysorozat rendezési költségeit a Bizottság 300.000 Ft-tal támogassa. A rendezvényen aktívan résztvevők száma várhatóan 160 fő körül alakul.

Kérem a Tisztelt Bizottságot, hogy az előterjesztést megtárgyalni, és a támogatási kérelmek vonatkozásában dönteni szíveskedjék.

**Szombathely, 2012. augusztus 30.**

**(: Sági József :)**

**a Bizottság elnöke**

**I.**

**HATÁROZATI JAVASLAT**

**…../2012. (IX. 4.) Kult. és Sport Biz. sz. határozat**

Szombathely Megyei Jogú Város Közgyűlésének Kulturális és Sport Bizottsága a Horváth Teke Klub2012. június 15. napján kelt működési támogatási kérelmét a megtárgyalta, és azt forrás hiányában támogatni nem tudja.

**Felelős: Sági József, a Kulturális és Sport Bizottság elnöke**

**(Dr. Károlyi Ákos, az Egészségügyi és Közszolgálati Osztály vezetője)**

**Határidő: azonnal**

**II.**

**HATÁROZATI JAVASLAT**

**…../2012. (IX. 4.) Kult. és Sport Biz. sz. határozat**

1. Szombathely Megyei Jogú Város Közgyűlésének Kulturális és Sport Bizottsága a Pannonsportszer Szervező és Marketing Kft. által megrendezett „Olimpikonok köszöntője” rendezvényt 1.270.000 forinttal támogatja a 2012. évi költségvetés Sport kiadások „Nagyrendezvények” tételsora terhére.
2. A Bizottság javasolja a Közgyűlésnek, hogy a 2012. évi költségvetés Sport kiadások „Nagyrendezvények” tételsort a költségvetés soron következő módosításakor 1.270.000 Ft összeggel emelje meg.

**Felelős: Sági József, a Kulturális és Sport Bizottság elnöke**

**/a végrehajtás előkészítéséért:**

**(Dr. Károlyi Ákos, az Egészségügyi és Közszolgálati Osztály vezetője**

**Stéger Gábor, a Közgazdasági és Adó Osztály vezetője)**

**Határidő: azonnal /1. pont vonatkozásában/**

**a költségvetési rendelet soron következő módosítása /2. pont vonatkozásában/**

**III.**

**HATÁROZATI JAVASLAT**

**…../2012. (IX. 4.) Kult. és Sport Biz. sz. határozat**

Szombathely Megyei Jogú Város Közgyűlésének Kulturális és Sport Bizottsága a Szombathelyi Koronglövő SE támogatási kérelmét a megtárgyalta, és az Olimpiai Skeet Országos Bajnokság megrendezését forrás hiányában támogatni nem tudja.

**Felelős: Sági József, a Kulturális és Sport Bizottság elnöke**

**(Dr. Károlyi Ákos, az Egészségügyi és Közszolgálati Osztály vezetője)**

**Határidő: azonnal**

**IV.**

**HATÁROZATI JAVASLAT**

**…../2012. (IX. 4.) Kult. és Sport Biz. sz. határozat**

Szombathely Megyei Jogú Város Közgyűlésének Kulturális és Sport Bizottsága a Szombathelyi Sportközpont és Sportiskola Nonprofit Kft. támogatási kérelmét megtárgyalta, és a Korcsolya Szakosztály versenyzőinek Kadett – Junior-Felnőtt Gyorsasági Görkorcsolya EB-n való részvételét forrás hiányában támogatni nem tudja.

**Felelős: Sági József, a Kulturális és Sport Bizottság elnöke**

**(Dr. Károlyi Ákos, az Egészségügyi és Közszolgálati Osztály vezetője)**

**Határidő: azonnal**

**V.**

**HATÁROZATI JAVASLAT**

**…../2012. (IX. 4.) Kult. és Sport Biz. sz. határozat**

Szombathely Megyei Jogú Város Közgyűlésének Kulturális és Sport Bizottsága a Horváth Teke Klub támogatási kérelmét a megtárgyalta, és az Advent Kupa teke versenysorozat megrendezését forrás hiányában támogatni nem tudja.

**Felelős: Sági József, a Kulturális és Sport Bizottság elnöke**

**(Dr. Károlyi Ákos, az Egészségügyi és Közszolgálati Osztály vezetője)**

**Határidő: azonnal**